b'\n_START_ARTICLE_\nRaimundas \xc5\xa0iau\xc4\x8di\xc5\xabnas\n_START_SECTION_\nBiografija\n_START_PARAGRAPH_\n1967\xe2\x80\x931978 m. mok\xc4\x97si Panev\xc4\x97\xc5\xbeio 9-ojoje vidurin\xc4\x97je mokykloje, kuri\xc4\x85 baig\xc4\x97 aukso medaliu. 1978\xe2\x80\x931983 m. studijavo Kauno politechnikos instituto Chemin\xc4\x97s technologijos fakultete, kur\xc4\xaf baig\xc4\x97 su pagyrimu. 1989 m. Rygos politechnikos institute apgyn\xc4\x97 technikos moksl\xc5\xb3 kandidato disertacij\xc4\x85, kuri 1993 m. nostrifikuota daktaro mokslo laipsniu. 1991 m. suteiktas docento pedagoginis vardas. 2003 m. suteiktas profesoriaus pedagoginis vardas._NEWLINE_1983\xe2\x80\x931988 m. Kauno politechnikos instituto Statybini\xc5\xb3 med\xc5\xbeiag\xc5\xb3 problemin\xc4\x97s laboratorijos in\xc5\xbeinierius, jaunesnysis mokslinis bendradarbis, nuo 1988 m. Kauno politechnikos instituto (dab. Kauno technologijos universitetas) Silikat\xc5\xb3 technologijos katedros asistentas, docentas, profesorius. 1992\xe2\x80\x931997 m. Kauno technologijos universiteto Chemin\xc4\x97s technologijos fakulteto prodekanas, 1997\xe2\x80\x932000 m. Chemin\xc4\x97s technologijos fakulteto dekanas, 2000\xe2\x80\x932007 m. akademini\xc5\xb3 reikal\xc5\xb3 prorektorius, studij\xc5\xb3 prorektorius, 2002\xe2\x80\x932007 m. Lietuvos auk\xc5\xa1t\xc5\xb3j\xc5\xb3 mokykl\xc5\xb3 asociacijos bendrajam pri\xc4\x97mimui organizuoti (LAMA BPO) prezidentas. 2007 m. gegu\xc5\xbe\xc4\x97s 23 d. i\xc5\xa1rinktas Kauno technologijos universiteto rektoriumi._NEWLINE_1982 m. ved\xc4\x97, \xc5\xbemona \xe2\x80\x93 Daiva; 1984 m. gim\xc4\x97 dukra Migl\xc4\x97.\n_START_SECTION_\nMokslin\xc4\x97 veikla\n_START_PARAGRAPH_\nApie 100 mokslini\xc5\xb3 straipsni\xc5\xb3, 3 vadov\xc4\x97li\xc5\xb3 (vieno i\xc5\xa1 j\xc5\xb3 \xe2\x80\x93 bendrojo), 2 mokom\xc5\xb3j\xc5\xb3 knyg\xc5\xb3 autorius, 3 s\xc4\x97kmingai apgint\xc5\xb3 daktaro disertacij\xc5\xb3 mokslinis vadovas.'